Hushovds lag vant tempo-NM
Ved siden av Hushovd kjørte Amund Grøndahl Jansen og Morten Mørland på vinnerlaget. Lillehammer kjørte uten Edvald Boasson Hagen, men likevel ble det medalje. Martin Olsen, Truls Engen Korsæth og Oskar Nikolai Birger Svendsen hadde fordelen av å kjøre på Grimstads passeringstider i den 60 kilometer lange konkurransen, men de klarte ikke å slå hjemmefavorittene. Bergen kjørte inn til bronsen med Filip Eidsheim, Nicholas Henrik C. Hammersland og Odd Christian Eiking på laget. I kvinneklassen ble det tredobbelt CK Victoria. Cecilie Gotaas Johnsen, Camilla Indset Sørgjerd og Solveig Edøy kjørte på vinnerlaget. Distansen for kvinnene var 30 kilometer.
Hjemmefavorittene fra Grimstad med Thor Hushovd i spissen gikk til topps i lagtempo-NM på sykkel tirsdag. Lillehammer ble slått med 33 sekunder.